El procediment d'accés al Cos d'Inspectors d'Educació és el concurs oposició regulat al capítol III del Reglament d'ingrés, accés i adquisició de noves especialitats en els cossos docents a què es refereix la Llei orgànica 2/2006, de 3 de maig, d'educació, aprovat pel Reial decret 276/2007, de 23 de febrer.
L'article 43 del Reglament estableix que el temari de la fase d'oposició es referirà als coneixements propis i específics de la funció inspectora i tindrà dues parts clarament diferenciades: la part A, que ha d'incloure temes generals relatius a qüestions pedagògiques sobre l'organització curricular, organització escolar, gestió de centres educatius, administració i legislació educativa bàsica, i les funcions inspectores; i la part B, que ha d'incloure temes de caràcter específic referits a les característiques pròpies dels nivells i etapes educatives, al desenvolupament curricular i a la corresponent metodologia didàctica, a l'organització i administració dels centres i a la legislació de l'Administració educativa convocant.
Així mateix, estableix que en les convocatòries que realitzin les Administracions educatives s'afegiran, als temes de caràcter específic de la part B del temari, altres temes relacionats amb l'estructura i funcionament dels òrgans de la inspecció educativa, i de l'organització de la pròpia Administració educativa.
Mitjançant l'Ordre EDU/3429/2009, d'11 de desembre, es va aprovar el temari de la fase d'oposició del procediment selectiu d'accés al Cos d'Inspectors d'Educació.
L'article 2 de l'Ordre esmentada disposa que les Administracions educatives poden afegir, a la part B del temari, fins a un màxim de 20 temes més.
Aquesta part inclou temes de caràcter específic, que es refereixen, entre altres aspectes, a les característiques pròpies dels nivells i etapes educatius, al desenvolupament curricular i a la corresponent metodologia didàctica, a l'organització i administració dels centres i a la legislació pròpia de l'Administració educativa convocant.
Mitjançant l'Ordre ENS/50/2017, de 30 de març, es va aprovar la relació de temes que s'afegeixen a la part B del temari de la fase d'oposició del procediment selectiu d'accés al Cos d'Inspectors d'Educació.
Per tal d'actualitzar la part B del temari de la fase d'oposició del procediment selectiu d'accés al Cos d'Inspectors d'Educació que es va establir a l'Ordre ENS/50/2017, a proposta de la Secretaria de Polítiques Educatives i de la Subdirecció General de la Inspecció d'Educació,
-1 Aprovar i fer pública la relació de temes, que figura en l'annex, que s'afegeixen a la part B del temari de la fase d'oposició del procediment d'accés als Cos d'Inspectors d'Educació establert a l'annex II de l'Ordre EDU/3429/2009, d'11 de desembre.
-2 La relació completa de temes resultant constitueix la part B del temari que ha de regir en els procediments selectius per a l'accés al Cos d'Inspectors d'Educació que es convoquin en l'àmbit de gestió de la Generalitat de Catalunya.
-3 Es deixa sense efectes l'Ordre ENS/50/2017, de 30 de març, per la qual s'aprova la relació de temes que s'afegeixen a la part B del temari de la fase d'oposició del procediment selectiu d'accés al Cos d'Inspectors d'Educació.
Així mateix, poden interposar potestativament recurs de reposició, previ al recurs contenciós administratiu, davant el conseller d'Educació, en el termini d'un mes a comptar de l'endemà de la seva publicació al DOGC, segons el que disposen l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
Temes que s'afegeixen a la part B del temari de la fase d'oposició del procediment d'accés al Cos d'Inspectors d'Educació
La Llei d'Educació de Catalunya (LEC).
Estructura, principis i finalitats.
El Servei d'Educació de Catalunya.
El Departament d'Educació: estructura i organització.
La Inspecció d'Educació dins l'estructura del Departament d'Educació.
Estructura i funcions de la Inspecció d'Educació.
El règim jurídic i procediment de les administracions públiques de Catalunya.
La Inspecció d'Educació com a garant de l'exercici de drets i del compliment dels deures i de la qualitat del servei.
Assessorament, orientació i informació als diferents sectors de la comunitat educativa.
Intervenció dels inspectors d'educació en els conflictes que es generin entre membres de la comunitat escolar.
Autonomia dels centres que presten el Servei d'Educació de Catalunya.
Projecte de centre, millora continua, retiment de comptes, innovació i transformació educatives i participació de la comunitat escolar.
Direcció i govern dels centres educatius públics.
Assessorament i avaluació de l'exercici de la funció directiva i d'altres càrrecs de direcció i coordinació.
Ordenació i provisió dels llocs de treball de la funció pública docent.
Procediments per definir i ocupar perfils professionals específics.
Avaluació de l'exercici de la funció docent.
Els serveis educatius a Catalunya.
La formació del professorat a Catalunya.
Avaluació dels centres i serveis educatius.
Autoavaluació dels centres i serveis educatius.
Intervenció de la Inspecció d'Educació en l'avaluació de centres i de serveis educatius.
Avaluació del sistema educatiu a Catalunya.
El Consell Superior d'Avaluació.
L ́Agència d'Avaluació i Prospectiva de l'Educació.
Participació de la Inspecció d'Educació.
El treball en xarxa en l'àmbit educatiu: xarxes educatives i socioeducatives.
El paper de la Inspecció d'Educació.
L'educació infantil a Catalunya.
Prioritats educatives i avaluació de l'alumnat.
Requisits mínims dels centres de primer cicle.
Enfocament competencial del currículum, el sistema inclusiu, l'avaluació i l'orientació de l'alumnat.
L'atenció educativa en el medi rural.
Aspectes organitzatius, curriculars i d'orientació.
L'ordenació de la formació professional a Catalunya.
Els ensenyaments de règim especial a Catalunya: ensenyaments d'idiomes, ensenyaments artístics i ensenyaments esportius.
Accés i avaluació de l'alumnat.
L'educació d'adults a Catalunya.
Centres de formació de persones adultes.
Estratègies per a la prevenció de l'absentisme i l'abandonament escolar.
Protocols d'actuació específics en casos de maltractament, assetjament, conflicte, malnutrició, etc. Intervenció de la Inspecció d'Educació.
Escolarització i estratègies d'intervenció educativa en un sistema educatiu inclusiu.
Mesures i suports per atendre la diversitat de l'alumnat.
Alumnes d'incorporació tardana al sistema educatiu de Catalunya.
Règim lingüístic del sistema educatiu de Catalunya.
El català, llengua vehicular i d'aprenentatge.
Model d'educació plurilingüe i intercultural: accions de dinamització lingüística i comunicativa per incrementar el domini de les llengües.